
DR.30.11.2020 67 

  
berlanjutan pada tahun hadapan, kutipan hasil kerajaan telah diunjur meningkat kepada 
RM236.9 bilion pada tahun 2021.  

Soalan saya bagaimanakah kementerian mengunjurkan peningkatan hasil 
negara semasa membentang Belanjawan 2021 sedangkan ketika ini seluruh dunia 
sedang berdepan dengan isu pandemik COVID-19? Apakah sumber hasil kerajaan dan 
ke manakah ianya akan dibelanjakan sepanjang tahun ini memandangkan perangkaan 
serta unjuran hasil bagi tahun 2020 telah merosot.  Selain itu perbelanjaan bagi tahun 
2021 merupakan perbelanjaan terbesar dalam sejarah negara dengan nilai keseluruhan 
sebanyak RM322.5 bilion. Sebanyak RM236.5 bilion bagi perbelanjaan mengurus dan 
RM69 bilion bagi perbelanjaan pembangunan dan RM17 bilion di bawah Kumpulan Wang 
COVID-19. 

 Defisit fizikal pada tahun 2021 juga diunjurkan pada kadar 5.4 peratus 
berbanding KDNK. Pada hemat saya peruntukan Belanjawan 2021 masih belum 
mencukupi. Amaun sebanyak RM322.5 bilion dilihat terlalu kecil. Ia lebih besar sedikit 
daripada belanjawan sebelum ini. Di samping keutamaan mestilah diperbetulkan, bagi 
saya jumlah perlu ditambah lagi sekurang-kurangnya 10 peratus atau sekitar RM32 bilion 
walaupun ia akan meningkatkan hutang negara.  

Butiran 040100 – Perolehan Kerajaan. Program pembangunan sememangnya 
perlu diteruskan bagi memastikan peluang pekerjaan diwujudkan di seluruh negara lebih-
lebih lagi dalam tempoh pandemik COVID-19 ini yang telah menyebabkan lebih ramai 
yang hilang pekerjaan. 

■1500 

Soalan saya.  Apakah kementerian bercadang untuk memberi kelonggaran 
terhadap prosedur perolehan kerajaan untuk mempercepatkan proses pelaksanaan 
projek pembangunan?  Apakah kaedah yang boleh digunakan bagi mencapai matlamat 
berkenaan?  

Selain itu, Ketua Suruhanjaya Pencegahan Rasuah Malaysia menyatakan kes 
rasuah membabitkan ketirisan perolehan kerajaan membabitkan penjawat awam 
semakin kritikal.  Tanpa mendedahkan statistik, KP SPRM menyatakan hampir 50 
peratus kes ketirisan perolehan kerajaan banyak berlaku membabitkan agensi kerajaan.  
Saya menggesa pihak kementerian untuk memberi perhatian terhadap isu ini.  Hal ini 
kerana berlakunya ketirisan, sesuatu nilai perolehan kerajaan turut meningkat. 

Butiran 020500 – Subsidi dan Bantuan Tunai.  Terlebih dahulu, saya ingin 
merakamkan ucapan penghargaan terima kasih kepada kerajaan dan juga Yang 
Berhormat Menteri Kewangan kerana bantuan semasa penggulungan peringkat dasar 
petugas barisan hadapan RM300 untuk petugas barisan hadapan yang lain.  Program 
eBelia dinaikkan kepada RM100 dan dipanjangkan kepada 1.1 juta mahasiswa IPTA, 
IPTS.  Ini termasuk mereka yang berumur 20 tahun ke atas.  Pesara polis RM500 
dipanjangkan kepada 40,000 lagi pesara dan bekas polis.  Elaun sara hidup nelayan 
dinaikkan kepada RM250 untuk 3,400 orang nelayan darat yang berdaftar. 

Walau bagaimanapun, masih terdapat golongan tercicir dan perlu diberikan 
perhatian sewajarnya oleh kementerian iaitu golongan pemandu teksi, kereta sewa, 
pemandu pelancong dan penarik beca.  Menerusi PRIHATIN sebelum ini, kerajaan telah 
memberikan bantuan one-off sebanyak RM600 untuk membantu sekitar 33,000 orang 
yang terjejas daripada golongan tersebut akibat pandemik COVID-19 dengan peruntukan 
sebanyak RM20 juta.  Bantuan ini telah diberikan pada April 2020.  Tujuh bulan telah 
berlalu, pandemik COVID-19 gelombang ketiga masih belum menunjukkan tanda-tanda 
pemulihan.  Bagaimanakah nasib golongan perkhidmatan teksi?  Adakah ia di masa 
hadapan ataupun ada dibayar one-off untuk mereka? 

Butiran 020200.  Sejak GST dimansuhkan 1 Julai 2018, pelbagai cukai baharu 
diperkenalkan oleh Pakatan Harapan sebelum ini bagi menambah hasil pendapatan 
negara yang kehilangan sekitar RM40 bilion setahun.  Antaranya cukai perkhidmatan 
digital luar negara, cukai minuman bergula, cukai pelepasan keluar negara, cukai SST 
diperluaskan kepada empat bidang perkhidmatan membabitkan pengendalian taman 
hiburan, penyediaan broker dan penajaan jaminan pembersihan serta menyediakan 
latihan tunjuk ajar. 

Menerusi belanjawan kali ini, satu lagi cukai baharu yang bakal dikenakan iaitu 
cukai rokok elektronik.  Cukai 10 peratus di atas semua jenis peranti elektronik dan juga 
bukan peranti iaitu 40 sen per mililiter ke atas cecair yang digunakan di dalam rokok 
elektronik termasuk vape.  Soalan saya, apakah anggaran hasil daripada kutipan cukai 
rokok elektronik pada tahun 2021? 



berlanjutan pada tahun hadapan, kutipan hasil kerajaan telah diunjur meningkat kepada RM236.9 bilion pada tahun 2021. Soalan saya bagaimanakah kementerian mengunjurkan peningkatan hasil negara semasa membentang Belanjawan 2021 sedangkan ketika ini seluruh dunia sedang berdepan dengan isu pandemik COVID-19? Apakah sumber hasil kerajaan dan ke manakah ianya akan dibelanjakan sepanjang tahun ini memandangkan perangkaan serta unjuran hasil bagi tahun 2020 telah merosot. Selain itu perbelanjaan bagi tahun 2021 merupakan perbelanjaan terbesar dalam sejarah negara dengan nilai keseluruhan sebanyak RM322.5 bilion. Sebanyak RM236.5 bilion bagi perbelanjaan mengurus dan RM69 bilion bagi perbelanjaan pembangunan dan RM17 bilion di bawah Kumpulan Wang COVID-19. Defisit fizikal pada tahun 2021 juga diunjurkan pada kadar 5.4 peratus berbanding KDNK. Pada hemat saya peruntukan Belanjawan 2021 masih belum mencukupi. Amaun sebanyak RM322.5 bilion dilihat terlalu kecil. Ia lebih besar sedikit daripada belanjawan sebelum ini. Di samping keutamaan mestilah diperbetulkan, bagi saya jumlah perlu ditambah lagi sekurang-kurangnya 10 peratus atau sekitar RM32 bilion walaupun ia akan meningkatkan hutang negara. Butiran 040100- Perolehan Kerajaan. Program pembangunan sememangnya perlu diteruskan bagi memastikan peluang pekerjaan diwujudkan di seluruh negara lebih- lebih lagi dalam tempoh pandemik COVID-19 ini yang telah menyebabkan lebih ramai yang hilang pekerjaan. #1500. Soalan saya. Apakah kementerian bercadang untuk memberi kelonggaran terhadap prosedur perolehan kerajaan untuk mempercepatkan proses pelaksanaan projek pembangunan? Apakah kaedah yang boleh digunakan bagi mencapai matlamat berkenaan?. Selain itu, Ketua Suruhanjaya Pencegahan Rasuah Malaysia menyatakan kes rasuah membabitkan ketirisan perolehan kerajaan membabitkan penjawat awam semakin kritikal. Tanpa mendedahkan statistik, KP SPRM menyatakan hampir 50 peratus kes ketirisan perolehan kerajaan banyak berlaku membabitkan agensi kerajaan. Saya menggesa pihak kementerian untuk memberi perhatian terhadap isu ini. Hal ini kerana berlakunya ketirisan, sesuatu nilai perolehan kerajaan turut meningkat. Butiran 020500- Subsidi dan Bantuan Tunai. Terlebih dahulu, saya ingin merakamkan ucapan penghargaan terima kasih kepada kerajaan dan juga Yang Berhormat Menteri Kewangan kerana bantuan semasa penggulungan peringkat dasar petugas barisan hadapan RM300 untuk petugas barisan hadapan yang lain. Program eBelia dinaikkan kepada RM100 dan dipanjangkan kepada 1.1 juta mahasiswa IPTA, IPTS. Ini termasuk mereka yang berumur 20 tahun ke atas. Pesara polis RM500 dipanjangkan kepada 40,000 lagi pesara dan bekas polis. Elaun sara hidup nelayan dinaikkan kepada RM250 untuk 3,400 orang nelayan darat yang berdaftar. Walau bagaimanapun, masih terdapat golongan tercicir dan perlu diberikan perhatian sewajarnya oleh kementerian iaitu golongan pemandu teksi, kereta sewa, pemandu pelancong dan penarik beca. Menerusi PRIHATIN sebelum ini, kerajaan telah memberikan bantuan one-off sebanyak RM600 untuk membantu sekitar 33,000 orang yang terjejas daripada golongan tersebut akibat pandemik COVID-19 dengan peruntukan sebanyak RM20 juta. Bantuan ini telah diberikan pada April 2020. Tujuh bulan telah berlalu, pandemik COVID-19 gelombang ketiga masih belum menunjukkan tanda-tanda pemulihan. Bagaimanakah nasib golongan perkhidmatan teksi? Adakah ia di masa hadapan ataupun ada dibayar one-off untuk mereka?. Butiran 020200. Sejak GST dimansuhkan 1 Julai 2018, pelbagai cukai baharu diperkenalkan oleh Pakatan Harapan sebelum ini bagi menambah hasil pendapatan negara yang kehilangan sekitar RM40 bilion setahun. Antaranya cukai perkhidmatan digital luar negara, cukai minuman bergula, cukai pelepasan keluar negara, cukai SST diperluaskan kepada empat bidang perkhidmatan membabitkan pengendalian taman hiburan, penyediaan broker dan penajaan jaminan pembersihan serta menyediakan latihan tunjuk ajar. Menerusi belanjawan kali ini, satu lagi cukai baharu yang bakal dikenakan iaitu cukai rokok elektronik. Cukai 10 peratus di atas semua jenis peranti elektronik dan juga bukan peranti iaitu 40 sen per mililiter ke atas cecair yang digunakan di dalam rokok elektronik termasuk vape. Soalan saya, apakah anggaran hasil daripada kutipan cukai rokok elektronik pada tahun 2021?.